ai4bharat/Pralekha huggingface dataset:
આઈએફએસસી ઓથોરિટી
ડીકિન યુનિવર્સિટી ગિફ્ટ સિટી ખાતે ભારતમાં તેની આંતરરાષ્ટ્રીય શાખા કેમ્પસ સ્થાપનારી પ્રથમ વિદેશી યુનિવર્સિટી બની
ડીકિન યુનિવર્સિટી, જે ઑસ્ટ્રેલિયાની પ્રીમિયર યુનિવર્સિટી છે, તે GIFT-IFSC, GIFT સિટી, ગુજરાતમાં ઇન્ટરનેશનલ બ્રાન્ચ કેમ્પસ  સ્થાપવા માટે ઇન્ટરનેશનલ ફાઇનાન્સિયલ સર્વિસ સેન્ટર્સ ઓથોરિટી  ની મંજૂરી મેળવનારી 1લી વિદેશી યુનિવર્સિટી બની છે.
કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણે કેન્દ્રીય બજેટ 2022-23માં જાહેરાત કરી હતી કે "વિશ્વ વર્ગની વિદેશી યુનિવર્સિટીઓ અને સંસ્થાઓને GIFT સિટીમાં ફાઇનાન્સિયલ મેનેજમેન્ટ, ફિનટેક, સાયન્સ, ટેક્નોલોજી, એન્જિનિયરિંગ અને મેથેમેટિક્સના અભ્યાસક્રમો ઓફર કરવાની મંજૂરી આપવામાં આવશે, સિવાય કે નાણાકીય સેવાઓ અને ટેક્નોલોજી માટે ઉચ્ચ સ્તરીય માનવ સંસાધનોની ઉપલબ્ધતાને સરળ બનાવવા માટે IFSCAve સ્થાનિક નિયમોથી મુક્ત હોય.”.
IFSCA, જે ભારતમાં IFSC માટે એકીકૃત નાણાકીય નિયમનકાર છે, તેણે ઓક્ટોબર, 2022માં IFSCA  રેગ્યુલેશન્સ, 2022ને સૂચિત કર્યું હતું, જેને સમગ્ર દુનિયાની પ્રતિષ્ઠિત વિદેશી યુનિવર્સિટીઓ તરફથી પ્રોત્સાહક પ્રતિસાદ મળ્યો છે.
IFSCAએ GIFT સિટી કંપની લિમિટેડ દ્વારા રચવામાં આવેલી નિષ્ણાતોની સમિતિની ભલામણના આધારે ડીકિન યુનિવર્સિટીને સૈદ્ધાંતિક મંજૂરી આપી છે. આ મંજૂરીના આધારે, ડીકિન યુનિવર્સિટી ભારતીય અને વિદેશી બંને વિદ્યાર્થીઓને GIFT IFSC માં વિજ્ઞાન, ટેક્નોલોજી, એન્જિનિયરિંગ, ગણિત અને નાણાકીય વ્યવસ્થાપનના ક્ષેત્રોમાં ઓસ્ટ્રેલિયામાં ઓફર કરે છે તે જ ડિગ્રી અભ્યાસક્રમો ઓફર કરી શકશે. ઓફર કરવામાં આવેલ ડિગ્રી હોમ જ્યુરિડિક્શનમાં ઓફર કરવામાં આવતી ડિગ્રી જેવી ઓળખ પ્રાપ્ત અથવા સમાન હોવી જોઈએ.
GIFT IFSC માં વિશ્વ કક્ષાની શૈક્ષણિક સંસ્થાઓની સ્થાપના એક મજબૂત વિસ્તૃત ઇકોસિસ્ટમ વિકસાવવામાં યોગદાન આપશે અને GIFT સિટીની બહાર કાર્યરત નાણાકીય સંસ્થાઓને ઉચ્ચ સ્તરીય માનવ સંસાધનો ઉપલબ્ધ કરાવશે. તે શૈક્ષણિક અને ઉદ્યોગ વચ્ચેના ઊંડા સહયોગને પણ પ્રોત્સાહન આપશે જેના પરિણામે નાણાકીય નવીનતાઓ થશે.
એવી અપેક્ષા રાખવામાં આવે છે કે GIFT IFSC માં પ્રથમ વિદેશી યુનિવર્સિટીનો પ્રવેશ વૈશ્વિક પ્રતિષ્ઠા ધરાવતી ઘણી વધુ સંસ્થાઓ માટે અત્યાર સુધી પ્રાપ્ત રસના અભિવ્યક્તિઓને અનુસરવા માટે મંચ નક્કી કરશે.
શ્રી ઇન્જેતી શ્રીનિવાસે, ચેરપર્સન, IFSCA, જણાવ્યું હતું કે, “ભારતમાં વિશ્વસ્તરીય શિક્ષણ ઉપલબ્ધ કરાવવા ઉપરાંત , તે વધુ આંતરરાષ્ટ્રીય રોજગારની તકો ધરાવતા વિદ્યાર્થીઓ માટે ઓછા ખર્ચના સંદર્ભમાં એક વિશાળ મૂલ્ય દરખાસ્ત હોવાની પણ અપેક્ષા છે. આનાથી વિશ્વના તમામ ભાગોમાંથી વિદ્યાર્થીઓને આકર્ષીને GIFT-IFSCનું વધુ આંતરરાષ્ટ્રીયકરણ પણ થશે.”
YP/GP/JD
(Visitor Counter : 198
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં ‘ટેસ્ટ, ટ્રેક અને ટ્રીટ’ની વ્યૂહનીતિને અનુસરીને 3.7 કરોડથી વધુ પરીક્ષણો કરવામાં આવ્યા
- પ્રત્યેક દસ લાખની વસતીએ પરીક્ષણો વધીને 26,685 થયા
- છેલ્લા 24 કલાકમાં સૌથી વધુ 66,550 દર્દીઓ સ્વસ્થ થયા
- ભારતે એક નવી ઉંચાઈ સર કરી, સાજા થયેલા કુલ દર્દીઓની સંખ્યા 24 લાખને પાર થઇ
- છેલ્લા 25 દિવસમાં સાજા થયેલા કેસની સંખ્યામાં 100%થી વધુ વૃદ્ધિ થઇ

Press Information Bureau
Ministry of Information and Broadcasting
Government of India
છેલ્લા 24 કલાકમાં સૌથી વધુ 66,550 દર્દીઓ સ્વસ્થ થયા, ભારતે એક નવી ઉંચાઈ સર કરી, સાજા થયેલા કુલ દર્દીઓની સંખ્યા 24 લાખને પાર થઇ, છેલ્લા 25 દિવસમાં સાજા થયેલા કેસની સંખ્યામાં 100%થી વધુ વૃદ્ધિ થઇ
ભારતે એક જ દિવસમાં સૌથી વધુ સાજા થયેલા દર્દીઓની સંખ્યા નોંધાવી છે. છેલ્લા 24 કલાકમાં 66,550 કોવિડ -19 દર્દીઓ સ્વસ્થ થઈ ગયા છે અને રજા આપવામાં આવી છે. સરકારની સઘન પરીક્ષણ, વ્યાપકપણે ટ્રેકિંગ અને અસરકારક સારવારની નીતિના પરિણામે સાજા થયેલા દર્દીઓની કુલ સંખ્યા 24 લાખ ને પાર થઇ ગઈ છે. આ સાથે, કોવિડ -19 દર્દીઓમાં ભારતનો સાજા થવાનો દર 76%  સુધી પહોંચી ગયો છે. સાજા થયેલા દર્દીઓની સંખ્યા સક્રિય કેસ  કરતાં 17 લાખથી વધુ થઈ ગઈ છે. સાજા થયેલા દર્દીઓ આજની તારીખે સક્રિય કેસ કરતા 3.41 ગણા છે. છેલ્લા 25 દિવસમાં સાજા થયેલા કેસની સંખ્યામાં 100%થી વધુ વૃદ્ધિ થઇ છે. સાજા થયેલા દર્દીઓને વિક્રમજનક સંખ્યાએ સુનિશ્ચિત કર્યું છે કે દેશમાં વાસ્તવિક કેસ ભારણ અર્થાત સક્રિય કેસમાં ઘટાડો થયો છે અને હાલમાં કુલ પોઝિટીવ કેસના ફક્ત 22.24% છે. આજે મૃત્યુદર દર ઘટીને 1.84% થયો છે.
વધુ વિગતો માટે : https://pib.gov.in/PressReleasePage.aspx?PRID=1648421
ભારતમાં ‘ટેસ્ટ, ટ્રેક અને ટ્રીટ’ની વ્યૂહનીતિને અનુસરીને 3.7 કરોડથી વધુ પરીક્ષણો કરવામાં આવ્યા, પ્રત્યેક દસ લાખની વસતીએ પરીક્ષણો વધીને 26,685 થયા
ભારતમાં ‘ટેસ્ટ, ટ્રેક અને ટ્રીટ’ની વ્યૂહનીતિને ધ્યાનમાં રાખીને 3.7 કરોડથી વધુ કોવિડ-19ના સંચિત નમુનાઓનું પરીક્ષણ કરવામાં આવ્યું. દૈનિક પરીક્ષણોની સંખ્યા ઝડપથી વધારવાના ભારતના દ્રઢ સંકલ્પ સાથે આજની તારીખે સંચિત પરીક્ષણો 3,68,27,520 થઇ ગયા છે. છેલ્લા 24 કલાકમાં 9,25,383 પરીક્ષણો કરવામાં આવ્યા હતા, પરંતુ પ્રત્યેક દસ લાખની વસતીએ પરીક્ષણોમાં 26,685ની તીવ્ર વૃદ્ધિ જોવા મળી છે.
વધુ વિગતો માટે : https://pib.gov.in/PressReleasePage.aspx?PRID=1648431
પટનામાં ડીઆરડીઓની 500 બેડની કોવિડ હોસ્પિટલનું ઉદ્ઘાટન કરવામાં આવ્યું
વધુ વિગતો માટે : https://www.pib.gov.in/PressReleseDetail.aspx?PRID=1648263
જહાજ મંત્રાલયે ભારતીય બંદરો અને ચાર્ટર્ડ ફ્લાઇ્ટસ પર 1 લાખથી વધારે ક્રૂ સભ્યોના બદલાવ માટે સુવિધા પૂરી પાડી
વધુ વિગતો માટે : https://www.pib.gov.in/PressReleseDetail.aspx?PRID=1648478
માળખાકીય સુધારાઓ સરકારની મુખ્ય પ્રાથમિકતા છે: નાણાં મંત્રી
વધુ વિગતો માટે : https://www.pib.gov.in/PressReleseDetail.aspx?PRID=1648487
કોવિડ -19 ને કારણે વધતી માંગને પહોંચી વળવા બંગાળ કેમિકલ્સ એન્ડ ફાર્માસ્યુટિકલ લિ.એ એક જ દિવસમાં 51,960 ફેનીલ બોટલો બનાવવાનો વિક્રમ સર્જ્યો
વધુ વિગતો માટે : https://www.pib.gov.in/PressReleseDetail.aspx?PRID=1648430
કેન્દ્રીય પર્યટન મંત્રીએ હોટલ અશોકની લોકડાઉન થયા બાદ શરુ થતા પહેલા સજ્જતાની સમીક્ષા કરી
વધુ વિગતો માટે : https://www.pib.gov.in/PressReleseDetail.aspx?PRID=1648424
કેન્દ્રીય શિક્ષણ મંત્રીએ નેશનલ ઇન્સ્ટિટ્યૂટ ઓફ ઓપન સ્કૂલિંગની વિવિધ પ્રવૃત્તિઓની સમીક્ષા કરી 
વધુ વિગતો માટે : https://www.pib.gov.in/PressReleseDetail.aspx?PRID=1648219
FACT CHECK
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 131 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 21.65 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,31,62,03,540
|
|
બાકી ઉપલબ્ધ
|
|
21,65,09,916
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 131 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 21.65 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
પ્રધાનમંત્રીનું કાર્યાલય
પીએમએ શ્રી પલોનજી મિસ્ત્રીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા ઉદ્યોગપતિ શ્રી પલોનજી મિસ્ત્રીના નિધન પર શોક વ્યક્ત કર્યો છે.
એક ટ્વીટમાં, પ્રધાનમંત્રીએ કહ્યું:
“શ્રી પલોનજી મિસ્ત્રીના નિધનથી દુઃખી થયો છું. તેમણે વાણિજ્ય અને ઉદ્યોગની દુનિયામાં નોંધપાત્ર યોગદાન આપ્યું છે. તેમના પરિવાર, મિત્રો અને અસંખ્ય શુભચિંતકો પ્રત્યે મારી સંવેદના. તેમના આત્માને શાંતિ મળે.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોકનાયક જયપ્રકાશ નારાયણને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણને તેમની જયંતિ નિમિત્તે શ્રદ્ધાંજલિ અર્પણ કરી છે.
એક ટ્વિટમાં પ્રધાનમંત્રીએ કહ્યું;
"લોકનાયક જે.પી.ને તેમની જયંતિ નિમિત્તે શ્રદ્ધાંજલિ. તેઓ એક નોંધપાત્ર વ્યક્તિત્વ હતા, જેમણે ભારતના ઇતિહાસ પર એક અમીટ છાપ છોડી હતી. તેમણે પોતાની જાતને લોક કલ્યાણની પહેલ માટે સમર્પિત કરી હતી અને ભારતના લોકશાહી આચારનું રક્ષણ કરવામાં મોખરે હતા. અમે તેમના આદર્શોથી ઉંડા પ્રેરિત છીએ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
સતત ત્રીજા દિવસે દર્દીઓ સાજા થવાની સંખ્યામાં સૌથી મોટો એક દિવસીય વધારો નોંધાયો - છેલ્લા 24 કલાકમાં કોવિડમાંથી 34,602 દર્દી સાજા થયા
દેશમાં કોવિડમાંથી સાજા થયેલા કુલ દર્દીની સંખ્યા 8 લાખથી વધુ થઇ
મૃત્યુદર ઘટીને 2.38% નોંધાયો અને તેમાં સતત ઘટાડો થઇ રહ્યો છે.
એક જ દિવસમાં કોવિડ-19માંથી સર્વાધિક દર્દીઓ સાજા થવાનો ટ્રેન્ડ એકધારો જળવાઇ રહ્યો છે. સતત ત્રીજા દિવસે, છેલ્લા 24 કલાકમાં કોવિડ-19માંથી 34,602 દર્દીઓ સાજા થઇ ગયા છે. આ વૃદ્ધિ સાથે દેશમાં અત્યાર સુધીમાં સાજા થયેલા કુલ દર્દીઓની સંખ્યામાં નોંધપાત્ર વધારો થતા હવે આ આંકડો 8 લાખથી પણ વધીને 8,17,208 સુધી પહોંચી ગયો છે. આના કારણે દેશમાં કોવિડ-19ના દર્દીઓ સાજા થવાના સરેરાશ દરમાં પણ ખૂબ વધારો થતા આ દર 63.45%ની નવી ઊંચાઇએ પહોંચ્યો છે.
દેશમાં સાજા થયેલા દર્દીઓની સંખ્યામાં એકધારો વધારો થઇ રહ્યો હોવાથી, સાજા થયેલા દર્દીઓની સંખ્યા આજે સક્રિય દર્દીઓની સંખ્યા  કરતાં 3,77,073 વધુ નોંધાઇ છે. આ તફાવતમાં સતત પ્રગતિપૂર્ણ વૃદ્ધિનો ટ્રેન્ડ જોવા મળી રહ્યો છે.
કેન્દ્ર સરકાર દ્વારા રાજ્યો અને જિલ્લા અધિકારીઓ સાથે વીડિયો કોન્ફરન્સના માધ્યમથી વ્યૂહાત્મક વિચારવિમર્શ કરીને તેમજ અતિ વધુ કેસનું ભારણ ધરાવતા વિસ્તારોમાં કેન્દ્રના નિષ્ણાતોની ટીમો મોકલીને રાજ્યો/કેન્દ્ર શાસિત પ્રદેશોને કેન્દ્ર દ્વારા પૂરતો સહકાર આપવામાં આવી રહ્યો છે. આરોગ્ય સંભાળ કર્મચારીઓના સમર્પિત પ્રયાસોના પરિણામે, કોવિડના કારણે દર્દીઓના મૃત્યુની સંખ્યામાં સતત ઘટાડો નોંધાઇ રહ્યો છે અને હાલમાં દેશમાં કોવિડના કારણે સરેરાશ મૃત્યુદર ઘટીને 2.38% થઇ ગયો છે.
સાજા થયેલા દર્દીઓની સંખ્યામાં થયેલી નોંધપાત્ર વૃદ્ધિ કેન્દ્ર સરકારના માર્ગદર્શન હેઠળ વિવિધ રાજ્યો/કેન્દ્ર શાસિત પ્રદેશોની સરકારો દ્વારા કોવિડ-19ની કન્ટેઇન્મેન્ટ વ્યૂહનીતિની રચના અને તેના અમલીકરણનું પરિણામ છે. તેમાં પ્રાથમિકરૂપે ઘરે-ઘરે સર્વે, સંપર્કોનું ટ્રેસિંગ અને અતિ સંવેદનશીલ શ્રેણીઓમાં આવતા કેસોને વહેલી તકે શોધી કાઢવા માટે SARI/ILI કેસોના સર્વેલન્સ દ્વારા સક્રિય શોધખોળ સહિત સઘન પરીક્ષણની કામગીરી દ્વારા કોવિડના વહેલા નિદાન પર ધ્યાન કેન્દ્રિત કરવામાં આવે છે. ત્યારબાદ અસરકારક કન્ટેઇન્મેન્ટ પ્લાન અને વધારવામાં આવેલા ત્રિ-સ્તરીય આરોગ્ય ઇન્ફ્રાસ્ટ્રક્ચરની મદદથી ચેપગ્રસ્ત દર્દીઓના અસરકારક તબીબી વ્યવસ્થાપન તેમજ સારી રીતે અમલમાં મૂકવામાં આવેલા દેખરેખ પ્રોટોકોલના ધોરણોનો અમલ કરવામાં આવે છે. આના કારણે હોસ્પિટલોમાં તેમજ હોમ આઇસોલેશનમાં રાખવામાં આવેલા દર્દીઓની અસરકારક સારવારમાં મદદ મળી છે અને દર્દીઓને હોમ આઇસોલેશનમાં રાખવાથી ગંભીર સ્થિતિ ધરાવતા દર્દીઓ માટે હોસ્પિટલોમાં ખાલી જગ્યા સુનિશ્ચિત થઇ શકી છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/DS/BT
(
પ્રધાનમંત્રીનું કાર્યાલય
પ્રધાનમંત્રીએ શ્રી અટલ બિહારી વાજપેયીને તેમની જયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપેયીને તેમની જયંતી પર શ્રદ્ધાંજલિ આપી છે.
એક ટ્વિટમાં, પ્રધાનમંત્રીએ કહ્યું;
"આદરણીય અટલજીને તેમની જયંતી પર કોટી-કોટી નમન
અટલજીને તેમની જયંતી પર યાદ કરીને અમે રાષ્ટ્ર પ્રત્યેની તેમની સમૃદ્ધ સેવાથી પ્રેરિત છીએ. તેમણે ભારતને મજબૂત અને વિકસિત બનાવવા માટે પોતાનું જીવન સમર્પિત કર્યું.
તેમની વિકાસની પહેલોએ લાખો ભારતીયો પર સકારાત્મક અસર કરી."
आदरणीय अटल जी को उनकी जयंती पर कोटि-कोटि नमन।
— Narendra Modi  December 25, 2021
Remembering Atal Ji on his Jayanti. We are inspired by his rich service to the nation. He devoted his life towards making India strong and developed.
His development initiatives positively impacted millions of Indians.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ કર્ણાટકના કલબુર્ગીમાં દુર્ઘટનાને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કર્ણાટકના કલબુર્ગીમાં બનેલી દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે.
પ્રધાનમંત્રી કાર્યાલયે ટ્વિટ કર્યું;
"કર્ણાટકના કલબુર્ગી જિલ્લામાં થયેલી દુર્ઘટનાથી દુઃખી છું. મારા વિચારો તે લોકો સાથે છે જેમણે આ દુર્ઘટનાને કારણે તેમના પ્રિયજનોને ગુમાવ્યા છે. હું આશા રાખું છું કે ઘાયલો વહેલામાં વહેલી તકે સ્વસ્થ થઈ જાય. સ્થાનિક વહીવટીતંત્ર અસરગ્રસ્તોને મદદ કરી રહ્યું છે: PM @narendramodi"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 218. 80 કરોડને પાર
12-14 વર્ષની વય જૂથ માટે 4.10 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 34,598
છેલ્લા 24 કલાકમાં 1,968 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 1.29%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 218.80 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.10 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415230
|
|
બીજો ડોઝ
|
|
10119129
|
|
સાવચેતી ડોઝ
|
|
7033521
|
|
FLWs
|
|
પ્રથમ ડોઝ
|
|
18436865
|
|
બીજો ડોઝ
|
|
17716920
|
|
સાવચેતી ડોઝ
|
|
13669193
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41044847
|
|
બીજો ડોઝ
|
|
31838542
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61950936
|
|
બીજો ડોઝ
|
|
53100981
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561302022
|
|
બીજો ડોઝ
|
|
515877623
|
|
સાવચેતી ડોઝ
|
|
96836457
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204034629
|
|
બીજો ડોઝ
|
|
196986661
|
|
સાવચેતી ડોઝ
|
|
49248756
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127672289
|
|
બીજો ડોઝ
|
|
123156490
|
|
સાવચેતી ડોઝ
|
|
47609509
|
|
સાવચેતી ડોઝ
|
|
21,43,97,436
|
|
કુલ
|
|
2,18,80,50,600
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 34,59 થયો છે. દેશના કુલ પોઝિટિવ કેસના 0.08% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 3,481 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,36,152 છે.
છેલ્લા 24 કલાકમાં 1,968 નવા કેસ નોંધાયા છે.
છેલ્લા 24 કલાકમાં કુલ 2,09,801 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.59 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.29% છે અને દૈનિક સકારાત્મકતા દર 0.94% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 101
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 91. 54 કરોડ લોકોને રસી આપવામાં આવી
છેલ્લા 24 કલાકમાં 18,346 નવા કેસ; 209 દિવસમાં સૌથી ઓછા
સક્રિય કેસો કુલ કેસોના 1% કરતા ઓછા છે, હાલમાં 0.75% છે; માર્ચ 2020 પછી સૌથી ઓછા
ભારતમાં સક્રિય કેસનું ભારણ 2,52,902 થયું, 201 દિવસમાં સૌથી ઓછું
સાજા થવાનો દર હાલમાં 97.93% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 29,639 દર્દીઓ સાજા થયા, કુલ વધીને 3,31,50,886 દર્દીઓ સાજા થયા
સાપ્તાહિક પોઝિટિવીટી દર છેલ્લા 102 દિવસથી 3% કરતા ઓછો થઈ ગયો છે, હાલમાં 1.66% છે
દૈનિક પોઝિટિવીટી દર 1.61% પહોંચ્યો, છેલ્લા 36 દિવસથી 3% કરતા ઓછો
કુલ 57.53 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 190
પ્રધાનમંત્રીનું કાર્યાલય
પ્રધાનમંત્રી 24 ડિસેમ્બરના રોજ વિશ્વ ભારતી યુનિવર્સિટીના શતાબ્દી સમારોહમાં સંબોધન કરશે
પ્રધાનમંત્રી શ્રી નરેન્દ્ર મોદી 24 ડિસેમ્બર, 2020ના રોજ વિશ્વ ભારતી યુનિવર્સિટી, શાંતિનિકેતનના શતાબ્દી સમારોહમાં સવારે 11 વાગ્યે વિડિયો કોન્ફરન્સ દ્વારા સંબોધન કરશે. આ પ્રસંગે પશ્ચિમ બંગાળના રાજ્યપાલ અને કેન્દ્રીય શિક્ષણ મંત્રી પણ ઉપસ્થિત રહેશે.
વિશ્વભારતી વિશે
ગુરુદેવ રવીન્દ્રનાથ ટાગોર દ્વારા 1921મા સ્થાપિત વિશ્વ ભારતી એ દેશની સૌથી પ્રાચીન કેન્દ્રીય વિશ્વવિદ્યાલય પણ છે. મે 1951માં સંસદના અધિનિયમ દ્વારા વિશ્વ ભારતીને કેન્દ્રીય વિશ્વવિદ્યાલય અને "રાષ્ટ્રની એક મહત્વની સંસ્થા" તરીકે જાહેર કરવામાં આવી. આ યુનિવર્સિટીએ ગુરુદેવ ટાગોર દ્વારા ઘડી કાઢેલા શિક્ષણ શાસ્ત્રનું પાલન કર્યું, જો કે ધીરે-ધીરે તેનો વિકાસ વિશ્વની બીજી આધુનિક યુનિવર્સિટીઓના માળખા પ્રમાણે થયો. પ્રધાનમંત્રી યુનિવર્સિટીના કુલપતિ છે.
SD/GP/BT
(
માનવ સંસાધન વિકાસ મંત્રાલય
ક્લાસ સેન્ટ્રલ લિસ્ટમાં 2019ના શ્રેષ્ઠ 30 ઓનલાઇન કોર્સમાં સ્વયંમના છ કોર્સને સ્થાન મળ્યું
ધ ક્લાસ સેન્ટ્રલ એ વર્ષ 2019ના શ્રેષ્ઠ 30 ઓનલાઇન અભ્યાસક્રમોની યાદીમાંથી સ્વયંમના 6 અભ્યાસક્રમોને સ્થાન આપ્યું છે.
ઓનલાઇન અભ્યાસક્રમો માટેનું ઇન્ટિગ્રેટેડ પ્લેટફોર્મ ‘સ્ટડી વેબ્સ ઓફ એક્ટિવ લર્નિંગ ફોર યંગ એસ્પાયરિંગ માઇન્ડ્સ’ એ ઇન્ફોર્મેશન અને કમ્યુનિકેશન ટેકનોલોજી નો ઉપયોગ કરે છે, જેમાં સ્કૂલ થી લઈને પોસ્ટ ગ્રેજ્યુએટ લેવલને આવરી લેવામાં આવે છે. અત્યાર સુધી કુલ 2867 અભ્યાસક્રમો સ્વયંમ દ્વારા ઓફર થયા છે અને 568 અભ્યાસક્રમોને જાન્યુઆરી, 2020 માટે ઓફર કરવા અપલોડ કરવામાં આવ્યાં છે. આશરે 57 લાખ  યુનિક યુઝર/રજિસ્ટ્રેશન સ્વયંમ પ્લેટફોર્મ પર થયું છે અને સ્વયંમના વિવિધ કોર્સમાં આશરે 1.25 કરોડ  નોંધણી થઈ છે. આ વિદ્યાર્થીઓ, શિક્ષકો અને ટીચર એજ્યુકેટર્સ માટે ઓનલાઇન અભ્યાસક્રમો પણ પૂરાં પાડે છે. એને તમે swayam.gov.in પરથી એક્સેસ કરી શકશો.
સ્વયંમએ 2019ના ઓનલાઇન 30 અભ્યાસક્રમોમાંથી 6 અભ્યાસક્રમોની યાદી નીચે મુજબ બનાવી છે.
1. એકેડેમિક રાઇટિંગ: એચ એન બી ગઢવાલ યુનિવર્સિટી  શ્રીનગર, ગઢવાલ.
2. ડિજિટલ માર્કેટિંગ: પંજાબ યુનિવર્સિટી ચંદીગઢ.
3. એનિમેશન: બનારસ હિંદુ યુનિવર્સિટી
4. મેથેમેટિકલ ઇકોનોમિક્સ: દૂન યુનિવર્સિટી, દેહરાદૂન
5. પાયથોન ફોર ડેટા સાયન્સ: ઇન્ડિયન ઇન્સ્ટિટ્યૂટ ઓફ ટેકનોલોજી, મદ્રાસ
6. અર્લી ચાઇલ્ડહૂડ કેર એન્ડ એજ્યુકેશન  : એવિયનશિલિંગમ ઇન્સ્ટિટ્યૂટ ફોર હોમ સાયન્સ એન્ડ હાયર એજ્યુકેશન ફોર વિમેન, કોઇમ્બતૂર
GP/DS
(Visitor Counter : 161
સંચાર અને સુચના પ્રૌદ્યોગિકી મંત્રાલય
વાયરલેસ પ્લાનિંગ એન્ડ કોઓર્ડિનેશન વિંગ , ડિપાર્ટમેન્ટ ઓફ ટેલિકોમ્યુનિકેશને ચેન્નાઈ, નવી દિલ્હી, હૈદરાબાદ અને કોલકાતા કેન્દ્રો પર વર્ષ 2022 માટે આરટીઆર  પરીક્ષાનું શિડ્યૂલ બહાર પાડ્યું
ટેલિકોમ્યુનિકેશન વિભાગ, સંચાર મંત્રાલય, ભારત સરકાર દ્વારા વર્ષ 2022 માટે ચેન્નાઈ, નવી દિલ્હી, હૈદરાબાદ અને કોલકાતા કેન્દ્રો પર રેડિયો ટેલિફોની પ્રતિબંધિત  પરીક્ષાનું સમયપત્રક બહાર પાડવામાં આવ્યું છે. આ સંબંધમાં એક નોટિસ વિભાગની વેબસાઇટ  પર અપલોડ કરવામાં આવી છે.
સંચાર મંત્રાલય, દૂરસંચાર વિભાગ, વાયરલેસ પ્લાનિંગ એન્ડ કોઓર્ડિનેશન વિંગ  રેડિયો ટેલિફોની પ્રતિબંધિત  ભારતીય વાયરલેસ ટેલિગ્રાફીનું પ્રમાણપત્ર  નિયમો અને 195 ની પેટા મુજબ અમલમાં આવશે. એરો મોબાઇલ સેવા ચલાવવા માટે પ્રાવીણ્ય અને લાઇસન્સ પ્રદાન કરવા માટેની પરીક્ષા. આ પરીક્ષાનું સમયપત્રક નીચે મુજબ છે –
કોષ્ટક 1
|
|
ક્રમ
|
|
કેન્દ્ર
|
|
પરીક્ષા શરૂ થવાની તારીખ 
|
|
સંબંધિત આરએલઓમાં અરજીની હાર્ડ કોપી પ્રાપ્ત કરવાની સંભવિત તારીખ
|
|
નોટિસમાં દર્શાવેલ કોષ્ટક-2 મુજબ પ્રાદેશિક લાઇસન્સિંગ ઓફિસર  ને મોકલવાની હાર્ડ કોપી
|
|
પ્રારંભિક તારીખ
|
|
છેલ્લી તારીખ
|
|
-
|
|
ચેન્નઈ
|
|
27-06-2022
|
|
07-05-2022
|
|
21-05-2022
|
|
ચેન્નઈ
|
|
-
|
|
નવી દિલ્હી
|
|
22-08-2022
|
|
15-06-2022
|
|
30-05-2022
|
|
નવી દિલ્હી
|
|
-
|
|
હૈદરાબાદ
|
|
17-10-2012
|
|
15-08-2022
|
|
30-08-2022
|
|
હૈદરાબાદ
|
|
-
|
|
કોલકાતા
|
|
12-12-2022
|
|
15-10-2022
|
|
30-10-2022
|
|
કોલકાતા
નોટિસમાં જણાવવામાં આવ્યું છે કે, “ઉપરોક્ત તારીખો  કામચલાઉ છે, તેથી તેમાં ફેરફાર થવાની શક્યતા છે. પ્રવેશ મેળવનાર ઉમેદવારોને, જોકે, ડિપાર્ટમેન્ટ ઓફ ટેલિકોમ ની વેબસાઈટ દ્વારા સાચી તારીખો માટે જાણ કરવામાં આવશે અને પરીક્ષાનું સ્થળ ડિપાર્ટમેન્ટ ઓફ ટેલિકોમ ની વેબસાઈટ દ્વારા કન્ફર્મ કરવામાં આવશે." પરીક્ષા સાથે સંકળાયેલા તમામ ઉમેદવારો, પરીક્ષકો, સંયોજકો અને અન્ય સ્ટાફને આરોગ્ય અને પરિવાર કલ્યાણ મંત્રાલય દ્વારા સમયાંતરે જારી કરાયેલ COVID-19 માર્ગદર્શિકા/એસઓપીનું પાલન કરવા માટે નિર્દેશ આપવામાં આવ્યો છે.
એવો પણ ઉલ્લેખ કરવામાં આવ્યો છે કે અરજીની હાર્ડકોપી સંબંધિત  RLOને ઉપર કોષ્ટક-1માં જણાવ્યા મુજબ નિયત સમયગાળામાં સબમિટ કરવાની રહેશે.
SD/GP/JD
(Visitor Counter : 184
પ્રધાનમંત્રીનું કાર્યાલય
પ્રધાનમંત્રી 20મી જાન્યુઆરીએ 'આઝાદી કે અમૃત મહોત્સવ સે સ્વર્ણિમ ભારત કી ઓર'ના રાષ્ટ્રીય લોકાર્પણ સમારોહમાં મુખ્ય ભાષણ આપશે
પ્રધાનમંત્રી બ્રહ્મા કુમારીની સાત પહેલને લીલી ઝંડી આપશે
પ્રધાનમંત્રી શ્રી નરેન્દ્ર મોદી 20મી જાન્યુઆરી, 2022ના રોજ સવારે 10:30 વાગ્યે વીડિયો કોન્ફરન્સિંગ દ્વારા 'આઝાદી કે અમૃત મહોત્સવ સે સ્વર્ણિમ ભારત કી ઓર'ના રાષ્ટ્રીય લોકાર્પણ સમારોહમાં મુખ્ય ભાષણ આપશે. આ કાર્યક્રમમાં બ્રહ્મા કુમારીઓ દ્વારા આઝાદી કા અમૃત મહોત્સવને સમર્પિત વર્ષભરની પહેલોનું અનાવરણ કરશે, જેમાં 30 થી વધુ ઝુંબેશ અને 15000 થી વધુ કાર્યક્રમો અને ઈવેન્ટ્સનો સમાવેશ થાય છે.
આ કાર્યક્રમ દરમિયાન પ્રધાનમંત્રી બ્રહ્મા કુમારીઓની સાત પહેલને લીલી ઝંડી બતાવશે. તેમાં માય ઈન્ડિયા સ્વસ્થ ભારત, આત્મનિર્ભર ભારત: સ્વનિર્ભર ખેડૂતો, મહિલા: ભારતના ધ્વજ વાહક, પાવર ઓફ પીસ બસ અભિયાન, અનદેખા ભારત સાયકલ રેલી, યુનાઈટેડ ઈન્ડિયા મોટર બાઈક અભિયાન અને સ્વચ્છ ભારત અભિયાન હેઠળ ગ્રીન પહેલનો સમાવેશ થાય છે.
માય ઈન્ડિયા હેલ્ધી ઈન્ડિયા પહેલમાં, મેડિકલ કોલેજો અને હોસ્પિટલોમાં આધ્યાત્મિકતા, સુખાકારી અને પોષણ પર ધ્યાન કેન્દ્રીત કરીને બહુવિધ કાર્યક્રમો અને ઈવેન્ટ્સ યોજવામાં આવશે. આમાં તબીબી શિબિરોનું આયોજન, કેન્સર સ્ક્રીનીંગ, ડોકટરો અને અન્ય આરોગ્ય સંભાળ કાર્યકરો માટે કોન્ફરન્સનો સમાવેશ થાય છે. આત્મનિર્ભર ભારત: આત્મનિર્ભર ખેડૂતો, 75 ખેડૂત સશક્તિકરણ ઝુંબેશ, 75 ખેડૂત પરિષદો, 75 ટકાઉ યોગિક ખેતી તાલીમ કાર્યક્રમો અને ખેડૂતોના કલ્યાણ માટે આવા અન્ય ઘણા કાર્યક્રમો યોજવામાં આવશે. મહિલા: ભારતના ધ્વજ ધારકો હેઠળ, પહેલો મહિલા સશક્તિકરણ અને બાળકીના સશક્તિકરણ દ્વારા સામાજિક પરિવર્તન પર ધ્યાન કેન્દ્રીત કરશે.
પાવર ઓફ પીસ બસ ઝુંબેશ 75 શહેરો અને તાલુકાઓને આવરી લેવાશે અને આજના યુવાનોના સકારાત્મક પરિવર્તન પર એક પ્રદર્શન યોજાશે. અંનદેખા ભારત સાયકલ રેલી વિવિધ હેરિટેજ સ્થળો સુધી યોજવામાં આવશે, જે હેરિટેજ અને પર્યાવરણ વચ્ચે જોડાણ તરફ દોરશે. યુનાઈટેડ ઈન્ડિયા મોટર બાઈક ઝુંબેશ માઉન્ટ આબુથી દિલ્હી સુધી યોજવામાં આવશે અને તેમાં અનેક શહેરોને આવરી લેવામાં આવશે. સ્વચ્છ ભારત અભિયાન હેઠળની પહેલોમાં માસિક સ્વચ્છતા અભિયાન, સામુદાયિક સફાઈ કાર્યક્રમો અને જાગૃતિ ઝુંબેશનો સમાવેશ થશે.
કાર્યક્રમ દરમિયાન, ગ્રેમી એવોર્ડ વિજેતા શ્રી રિકી કેજ દ્વારા આઝાદી કા અમૃત મહોત્સવને સમર્પિત ગીત પણ રજૂ કરવામાં આવશે.
બ્રહ્મા કુમારી એ વિશ્વવ્યાપી આધ્યાત્મિક ચળવળ છે જે વ્યક્તિગત પરિવર્તન અને વિશ્વ નવીકરણ માટે સમર્પિત છે. ભારતમાં 1937માં સ્થપાયેલ, બ્રહ્મા કુમારી 130 થી વધુ દેશોમાં ફેલાયેલી છે. આ કાર્યક્રમ બ્રહ્મા કુમારીઓના સ્થાપક પિતાશ્રી પ્રજાપિતા બ્રહ્માની 53મી સ્વરોહણ વર્ષગાંઠ નિમિત્તે યોજવામાં આવી રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સુશ્રી કમલા હેરિસને પદભાર ગ્રહણ કરવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ સુશ્રી કમલા હેરિસને અમેરિકાના ઉપરાષ્ટ્રપતિનું પદ ગ્રહણ કરવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું હતું કે કમલા હેરિસને અમેરિકાના ઉપરાષ્ટ્રપતિનું પદ ગ્રહણ કરવા બદલ અભિનંદન. આ એક ઐતિહાસિક પ્રસંગ છે. સુશ્રી કમલા હેરિસની મુલાકાત લઈને ભારત-અમેરિકા સંબંધોને વધુ મજબૂત બનાવવાની આશા રાખું છું. ભારત- અમેરિકાની ભાગીદારી દુનિયા માટે ફાયદાકારક રહેશે."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 191.19 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.88 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,91,19,40,995
|
|
બાકી ઉપલબ્ધ
|
|
19,88,31,826
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 191.19 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.88 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143